Fotina i Isus kraj bunara
**Neimenovana Samarićanka**, u pravoslavnoj tradiciji nazvana **Fotina** (ili Svetlana), je jedna od osoba koje Isus sreće tokom svog putovanja kroz Samariju. Poduži razgovor Isusa i Samarićanke je zabeležen jedino u Jevanđelju po Jovanu.

Isus i Fotina su, uprkos svim društvenim barijerama, otvoreno razgovarali o verskim pitanjima. Nakon toga je ova Samarićanka, poverovavši u Hrista, preobratila mnoge Samarićane u hristovu veru. Ova žena je prvi evangelista u jevanđelju po Jovanu.

Pravoslavne crkve Fotinu slave kao sveticu i mučenicu 20. marta po julijanskom, a 2. aprila po gregorijanskom kalendaru.

Susret sa Isusom
----------------

Isusova družina je putujući iz Judeje za Galileju išla kroz Samariju. Jevreji i Samarićani su bili u odnosu neprijateljstva i nisu se međusobno mešali. Kod samarijskog grada Sihar se nalazio Jakovljev bunar, gde Isus, umoran od puta, sede da odmori, a učenici odoše u grad da kupe hrane. Tada dođe jedna Samarićanka da zahvati vode i između nje i Isusa započe čuveni dijalog o živoj vodi:

> Reče joj Isus: "Daj mi da pijem".   
> 
> 
> 
> Samarjanka mu reče: "Kako to ti - kao Judejin - tražiš od mene, Samarjanke, da piješ?"   
> 
> Odgovori Isus i reče joj: "Kad bi znala dar Božiji, i ko je taj koji ti govori: daj mi da pijem, zamolila bi ga i on bi ti dao vodu živu."   
> 
> Reče mu žena: "Gospode, nemaš ni čime da zahvatiš, a bunar je dubok; otkuda ti, dakle, živa voda? Zar si ti veći od oca našega Jakova, koji nam je dao ovaj bunar i pio iz njega sam, i sinovi njegovi, i stoka njegova?"   
> 
> Odgovori Isus i reče joj: "Svaki ko pije od ove vode - opet će ožedneti. A ko pije od vode koju ću mu ja dati - neće ožedneti doveka, nego će voda koju ću mu ja dati postati u njemu izvor vode koja uvire u večni život."   
> 
> 
> 
> Reče mu žena: "Gospode, daj mi tu vodu, da ne žednim i ne dolazim ovamo da zahvatam vodu."
> 
> – Jevanđelje po Jovanu 4:7-15 (prevod Emilijan Čarnić)

Nakon toga, Isus joj zatraži da ode po muža, a ona odgovori da nema muža. Isus tada reče: „*dobro si kazala da nemaš muža; jer si imala pet muževa, i koga sad imaš nije ti muž*", nakon čega žena uvidi da je prorok, te poče da ga pita o verskim stvarima: „*Naši očevi su se molili Bogu na ovoj gori, a vi kažete da je u Jerusalimu mesto gde se treba moliti*". Isus joj reče: „*Veruj mi, ženo, da ide čas kada se nećete moliti Ocu ni na ovoj gori ni u Jerusalimu*", nakon čega joj razjasni: „*Nego ide čas i već je tu kada će se pravi bogomoljci moliti Ocu u duhu i istini; jer Bog želi takve bogomoljce. Bog je duh, i koji mu se mole treba da se mole u duhu i istini*."  Obzirom da je ona bila Samarićanka, žena i grešnica, razgovarajući sa njom, Isus je učinio neke veoma nekonvencionalne stvari za onovremeni kulturno-religijski kontekst:

* On je kao muškarac otvoreno razgovarao o teologiji sa ženom.
* On je kao Jevrejin tražio da pije iz rutialno neočišćenog samarićanskog vedra.
* On nju nije izbegao iako je znao da živi grešno, odnosno da je imala pet bivših muževa i da sada živi sa čovekom koji joj nije muž.

Jevanđelje pominje da učenici izražavaju zapanjenost kada zatiču Isusa kako razgovara sa njom: "*I tada dođoše učenici njegovi, i čuđahu se gde govoraše sa ženom*." Pred kraj razgovora Isus joj otkri da je on dugo očekivani mesija, čiji dolazak ona očekuje. Onda žena ode u grad i ispriča ljudima o njemu, nakon čega mnogi Samarićani iziđoše na mesto gde je Isus boravio sa učenicima. Samarjani ih pozvaše da ostanu kod njih, i oni ostaše u gradu dva dana. Jevanđelje prenosi da je mnogo ljudi tada poveravolo u Isusove reči, ne samo zbog ženine priče, već zato što su ga sami slušali i uvideli „*da je ovaj čovek zaista Spasitelj sveta*". Nakon dva dana provedena kod njih, Isus sa učenicima produži dalje za Galileju.

Propovedanje i smrt
-------------------

Grčka pravoslavna crkva svete Fotine kod Jakovljevog bunara
Hrišćansko predanje kaže da je Fotina kasnije pošla da propoveda Hristovo jevanđelje, sa svoja dva sina, Viktorom i Josijom, i sa pet sestara koje su se zvale: Anatolija, Fota, Fotida, Paraskeva i Kiriakija. Krenuli su i po drugim zemljama, i stigli do Kartagine u Africi.

Ali, za vreme vladavine cara Nerona, dovedeni su u Rim, osuđeni i bačeni u tamnicu. Ćerka Neronova Domnina došla je u dodir sa Fotinom, koja ju je obratila u Hristovu veru. Posle tamnovanja svi su postradali radi Hrista. Fotina, koja je kraj bunara srela hrista, bačena je u bunar, gde je i skončala.

Danas se u blizini drevnog Jakovljevog bunara nalazi pravoslavna crkva svete Fotine.

Izvori
------

1. ↑  The Holy Martyr Photina (Svetlana) the Samaritan Woman
2. ↑  The Gospel of John by Joseph Ponessa, Laurie Watson Manhardt 2005 ISBN 1-931018-25-1 page 39
3. ↑  Stagg, Evelyn and Frank. Woman in the World of Jesus. Philadelphia: Westminster Press, 1978
4. ↑  Greg W. Forbes, The God of Old: The role of the Lukan parables in the purpose of Luke's Gospel, Continuum, 2000, ISBN 1-84127-131-4, pp. 63-64.
5. ↑  Christianity by Sue Penney 1995 ISBN 0-435-30466-6 page 28
6. ↑  Jovan 4:17-18
7. ↑  Jovan 4:20
8. ↑  Jovan 4:21
9. ↑  Jovan 4:23-24
10. ↑  Jovan 4:27
11. ↑  Jovan 4:42
12. ↑  Iz Ohridskog Prologa

Vidi još
--------

* Samarija
* Priča o dobrom Samarićaninu

Eksterni linkovi
----------------

***Fotina Samaritanka*** na Wikimedijinoj ostavi

* Sveta mučenica Fotina Arhivirano 2007-03-12 na Wayback Machine-u
* () Sv. Svіtlana, Samarяnka
* () The Holy Martyr Photina (Svetlana) the Samaritan Woman
* () St. Photina catholic.org

| * p
* r
* u
Likovi Novog zavjeta |
| --- |
| Isus Hristos | 
**gledišta:** hrišćansko • istorijsko • novozavetno
 |
| Evanđelja | 

|  |  |
| --- | --- |
| Pojedinci | 
Alfej • Ana Proročica • Ana • Baraba • Bartimej • Kajafa • Kleopa • Đavo • Elisaveta • Gavrilo • Joana • Jovan Krstitelj • Josif • Josif iz Arimateje • Joses • Lazar • Legion • Luka • Malh • Marko • Marta • Marija Magdalena • Marija • Marija iz Betanije • Marija Kleopova • Natanailo • Nikodim  • Saloma • Samarićanka • Simeon • Simon iz Kirene • Simon Gubavac • Suzana • Zahej • Zavedej • Zaharija
 |
| Skupine | 
Anđeli • Učenici • Evanđelisti • Herodijani • Magi • Mironosnice • Fariseji • Poreznici • Prozeliti • Sadukeji • Samarićani • Sanhedrin • Sedamdeset apostola • Pisari • Ziloti
 |

 |
| Apostoli | 
Andrija **·**  Vartolomej **·**  Jakov Alfejev **·**  Jakov Zavedejev **·**  Jovan **·**  Juda Iskariotski **·**  Juda Tadej **·**  Matej **·**  Petar **·**  Filip **·**  Simon Zilot **·**  Toma **·**  (posle Jude: Matija) |
| Dela *Petar • Pavle* | 

Agav **·**  Ananija iz Damaska **·**  Apolos **·**  Akvila **·**  Aristarh **·**  Varnava **·**  Blastus **·**  Kornelije **·**  Dionisije **·**  Gamalijel **·**  Jakov Pravedni **·**  Juda Galilejski **·**  Luka **·**  Lidija **·**  Matija **·**  Timon **·**  Pavle **·**  Filip **·**  Publije **·**  Safira **·**  Sila **·**  Simeon Jerusalimski **·**  Simon Mag **·**  Stefan **·**  Nikola **·**  Teuda **·**  Timotej **·**  Tit

 |
| **Rimljani** &***Herodijadi*** | 

|  |  |
| --- | --- |
| Evanđelja | 
Kornelije • *Herod Antipa* • *Herod Arhelaj* • *Herod Filip II* • *Herod Veliki* • *Herodijada* • "Longin" • Pontije Pilat • Pilatova žena • Kvirinije • *Saloma* • Tiberije
 |
| Dela | *Agripa I* • *Agripa II* • Feliks • Klaudije Lisije • Junije Galion • Festus • Sergije Paulus
 |

 |
| Poslanice | 
Andronik • Arhip • Areta IV • Kriskent • Epafras • Epafrodit • Erast • Junija • Filimon • Apfija  • Feba
 |
| Otkrovenje | 
Antipa • Četiri jahača • Abadon • Dva svedoka • Žena • Zver • Tri anđela • Arhangel Mihail • Kurva vavilonska
 |
| *Ceo spisak* • Isus: (učenje, izreke, parabole, čuda) • Novi zavjet (kanon) • Evanđelja (sinoptička) • Poslanice (Pavlove, saborne) |